אנשי הגשם
אנשי הגשם מתכווצים במעיליהם; הם כבר למדו איך להצניע את עצמם; טיפות גדולות זולגות מכחול לילותיהם; טיפות גדולות זולגות על עלבונם.; את מרוחקת ואינך רואה אותם; הם מקבצים את חיוכייך בגניבה; ומבטך עוד לא פגש במבטם; עוד לא אמרת להם מילה טובה.; אם אהובייך יפקירוך; אם תחניק אותך בגידה; אם לשלום כבר איש אותך לא יברך -; אנשי הגשם יכתירוך; למלכתם היחידה; ויחלקו איתך את לחם צערך.; עודך חוגגת ואינך זקוקה להם; אנשי הגשם מביטים בך בחמלה; לו רק יכלו היו נותנים את חייהם; לשמור אותך מעוני או מחלה.; אנשי הגשם ממתינים לך בפינה; נאמנים כצל, סבלניים כזמן; וכל יום שעובר, כל חודש, כל שנה; לוקחים אותך לעבר מפתנם.; כשאוהבייך ישכחו; וכל כלבייך ינבחו; אנשי הגשם יאספוך אל מיטתם.; והם ירימו את ראשך; ויאמצו את ייאושך; לחממך בפרורי אהבתם.; 